

**Қазақстан Республикасы Үкіметінің 1996 жылғы 19 қарашадағы N 1405 қаулысына толықтырулар енгізу туралы**

***Күшін жойған***

Қазақстан Республикасы Үкіметінің қаулысы 2001 жылғы 15 мамыр N 640. Күші жойылды - Қазақстан Республикасы Үкіметінiң 2001.12.19. N 1660 қаулысымен. ~P011660

      Балалар мен жастардың қоғамдық бірлестіктерінің қызметіне жағдай
жасау мақсатында Қазақстан Республикасының Үкіметі қаулы етеді:
  
      1. "Заңды тұлғаларды мемлекеттік тіркеу үшін алым төлеу тәртібі
туралы Ережені бекіту туралы" Қазақстан Республикасы Үкіметінің 1996 жылғы
19 қарашадағы N 1405
P961405\_
қаулысына (Қазақстан Республикасының ПҮКЖ-ы,
1996 ж., N 47, 457-құжат) мынадай толықтырулар енгізілсін:
  
      көрсетілген қаулымен бекітілген Заңды тұлғаларды мемлекеттік тіркеу
үшін алым төлеу тәртібі туралы ережеде:
  
      6-тармақ мынадай мазмұндағы екінші абзацпен толықтырылсын:
  
      "балалар мен жастардың қоғамдық бірлестіктерін, олардың филиалдары
мен өкілдіктерін мемлекеттік (есепті) тіркеу үшін алым, оны төлеген күнгі
қолданылған есеп көрсеткіштің екі еселенген мөлшерінде алынады";
  
      7-тармақ мынадай мазмұндағы екінші абзацпен толықтырылсын:

"Балалар мен жастардың қоғамдық бірлестіктерін, олардың филиалдары
мен өкілдіктерін мемлекеттік (есепті) қайта тіркеу үшін алым 50 пайыз, ал
оларға мемлекеттік (есепті) тіркеу (қайта тіркеу) туралы куәліктің
көшірмесі берілген жағдайда - Ереженің 6-тармағының үшінші абзацында
көзделген ставканың 25 пайызы мөлшерінде алынады".
2. Осы қаулы қол қойылған күнінен бастап күшіне енеді.
Қазақстан Республикасының
Премьер-Министрі
Мамандар:
Багарова Ж.А.,
Қасымбеков Б.А.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК